IXEF П : Tugna tazamulit n tmṭṭut di tmedyazt n MAƐTUB Lwennas azamul n leḥzen d usḥissef, mi iruḥ ad iḥlu ad yettu taḥbibt-is ad-as-ikkes leḥzen. Ad tsnedfeɣ ad tid-ismekti s cfawat akken ur yettuɣal ara deg wawal-is. Ma yella yessaweḍ iḥemmel tayeḍ mbaɛd tameṭṭut-is, ihi madden zemren ad t-ɛayren, ad t-azmen, d akken leḥmala-s (tayri) d iḥulfan i yelhan, icebḥen id ikkan seg wul, rxiset d taɣawsa ur yesɛin ara, ur ɛzizet ara. Deg usugen amazday n leqbayel awal rxis d lxelq n diri imi d aseɣli n lqima n wemdan ad yuɣal ur yeswi ara, deg usugen n ufyir “leḥmala-w d ayen rxisen” tayri-s ur teswi ara. Safi tameṭṭut-nni-ines ur tt-iḥmil ara, ala yehwa-as yeḥzen ɣef lmut-is.